cyanic-selkie/wikianc huggingface dataset:
Свети Кристофер и Невис
Политички систем
Свети Кристофер и Невис е независна држава членка на Комонвелтот на нации и е уставна монархија. На чело на државата е кралот Чарлс III, кој во државата е претставен од генералниот гувернер. Генералниот гувернер има и советодавна функција, односно премиерот на државата со негов совет го формира кабинетот на министри. Законодавното тело на Свети Кристофер и Невис е еднодомно и е познато како Национално собрание на Свети Кристфоер и Невис. Судската власт, уставно, е независна.
Административна поделба
Свети Кристофер и Невис е поделена на 14 парохии, од кои девет се на островот Свети Кристофер, додека пет се на островот Невис. Парохиите се:
Демографија
Според проценката на население од 2000 година, Свети Кристофер и Невис имала население од 42.696 жители со просечен век на живот од 72.4 години. Историски, емиграцијата на земјата била висока и поради тоа долг период економијата претрпувала падови. Така, денес државата има 25% помалку население од 1960 година кога имала најмногу жители, 51.100.
Како приказ, земена е емиграцијата во САД, каде се забележало:
Етнички, населението е составено од:
Најголема религиска група се англиканците, потоа следат протестанти, католици и растафаријани. Службен јазик е англискиот јазик.
Стопанство
За време на колонизаторскиот период, државата била важен производител на шеќер. По осамостојувањето, владата се соочила со одредени проблеми и денес промовира и одгледување на останати култури. Туризмот е исто така важна економска гранка.
Култура
Културно Свети Кристофер и Невис е познат по бројните музички фестивали и карневали. Последната недела од јуни се одржува музичкиот фестивал на Свети Кристофер, додека во Невис во јули се одржува прославата Културама Културата има елементи од локално, африканско и европско потекло.
NGC 1575
Објектот бил предмет и на други истражувања, па освен како NGC 1575 се споменува и како NGC 1577, MCG -2-12-14, IRAS 04239-1012.
Податоци од набљудување
Според морфолошката класификација на галаксиите, NGC 1575 е од видот SB?. Видливиот сјај со голо око изнесува 12,6 m, а оној во рамките на интервалот од минималната до максималната честота 13,4 m, додека површинскиот сјај изнесува 13,2 m/лм2. NGC 1575 има привидни димензии од 1,5' х 1,3'.
Други поделби
Проучување на NGC 1575 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 15090. Во рамките на атласот на длабокото небо, Уранометрија 2000.00, објектот припаѓа на групата означена со бројот 268; додека во Каталогот на основни ѕвезди (GSC) е групиран под бројот 4730. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 918.
Мали сипаници
Мали сипаници или морбили (morbilli) високозаразна болест на дишниот систем предизвикана од вирус од групата миксовируси (paramyxovirus), од родот Morbillivirus. Болеста најчесто се јавува кај малите деца, при што не се исклучени и бебињата (иако тие во првите шест месеци од животот се заштитени преку имунитетот од мајката). Симптомите вообичаено започнуваат да се јавуваат 10–12 дена после изложувањето и траат 7–10 дена. Првичните симптоми вклучуваат треска, често со температура поголема од 40 C, кашлица, течење на носот, и воспалени очи. Мали бели точки познати како Копликови петна може да се формираат од внатрешната страна на устата два до три дена после почетокот на симптомите. Црвен исип вообичаено се јавува на лицето, а потоа се проширува на остатокот од телото три до пет дена после почетокот на симптомите. Чести компликации вклучуваат појава на дијареа (во 8% од случаите), воспаление на средното уво (7%) и пневмонија (6%). Поретко се јавуваат напади, слепило, или воспаление на мозокот. Малите сипаници се познати и под други имиња како морбили, рубеола. Рубела и розеола се различни заболувања и чии причинители се други несродни вируси.
Малите сипаници лесно се пренесуваат по воздушен пат преку кашлица и кивање од инфицирани луѓе. Исто така може да се пренесат преку контакт со плунка или назален секрет. Девет од десет луѓе кои не се имуни и се во контакт и делат простор со инфицирано лице ќе бидат заразени. Луѓето можат да бидат преносители на вирусот почнувајќи од четири дена пред до четири дена после појавата на осипот. Стекнатиот имунитет е траен, и повеќето луѓе не заболуваат по вторпат. Тестирањето за вирусот на мали сипаници кај суспектни случаи е значајно во напорите во јавното здравје за контрола на болеста.
Вакцината против морбили е ефикасна во превенција на болеста, и вообичаено се администрира во комбинација со други вакцини. Вакцинацијата резултирала со намалување на смртните случаи од морбили за 75% во периодот помеѓу 2000 и 2013, при што околу 85% од децата во светот моментално се вакцинирани. Не постои специфичен третман доколку едно лице се зарази, меѓутоа супортивната нега може да го подобри исходот. Таа вклучува давање на орален раствор за рехидратација, здрава исхрана, и лекови за контрола на треската. Антибиотици може да се дадат доколку се развие секундарна бактериска инфекција, како на пример бактериска пневмонија. Суплементација со витамин A исто така се препорачува во земјите во развој.
Годишно од морбили се заразуваат околу 20 милиони луѓе, воглавно во регионите во развој во Африка и Азија. Ниту една друга болест која може да биде превенирана со вакцинација не предизвикува толку голем број на смртни случаи. Во 1980, 2,6 милиони луѓе починале од морбили, а во 1990, починале 545,000; до 2014, глобалните програми за вакцинација го намалиле бројот на смртни случаи од морбили на 73,000. Стапките на заболување и смртност, сепак, биле зголемени во 2017 поради намалување на опфатот на имунизација. Ризикот за смртност помеѓу инфицираните вообичаено е околу 0.2%, но може да биде и до 10% кај луѓе со малнутриција. Повеќето од смртните случаи се јавуваат кај деца помали од пет години. Се смета дека морбилите не се јавуваат кај други животни. Пред имунизацијата во САД, годишно се јавувале помеѓу три и четири милиони случаи. Како резултат на широкораспространетата вакцинација, болеста била прогласена за елиминирана во Америка во 2016. Сепак, во 2017 и 2018 повотрно се појавиле нови случаи во овој регион.
Симптоми
Симптомите на болеста се поделени во три различни стадиуми, во зависност од периодот на развој на заболувањето:
Арапски Полуостров
Арапски Полуостров — полуостров, кој се наоѓа во Југозападна Азија, поврзувајќи го Азија и Африка. На југозапад, полуостровот граничи со Црвеното Море, на југоисток со Арапското Море, а на североисток со Оманскиот Залив.
Мали сипаници
Пренесување
Инфекцијата има просечен период на инкубација од 14 дена (од 6-19 дена) и инфективноста трае од 2-4 дена пред, и од 2-5 дена по почетокот на осипувањето (односно, вкупно од 4-9 дена).
Арапски Полуостров
Арапскиот Полуостров ги опфаќа следните држави:
Мали сипаници
Заштита
Во развиените земји се врши вакцинирање на децата со две дози, од кои првата на 18- месечна возраст, а втората меѓу четвртата и петтата година од животот.
Лицата кои прележале мали сипаници се здобиваат со траен имунитет што ги штити во текот на целиот живот, односно веќе не заболуваат од мали сипаници.
Кралот на Англија и неговите три синови
Кралот на Англија и неговите три синови (The King of England and his Three Sons) ― ромска бајка собрана од Џозеф Џејкобс во „Повеќе англиски бајки“. Тој како негов извор го навел „Во цигански шатори“ од Френсис Хиндс Грум, каде што информациите ги споделувал Џон Робертс, велшки Ром. Грум ја објавил приказната под името „Стариот крал и неговите тројца синови во Англија“.
Исто така друга варијанта од оваа приказна се појавува и во „Црвениот крал и вештерката: Цигански народни приказни и бајки“ од Рут Менинг-Сандерс, под насловот „Стариот крал и неговите тројца синови на Англија“.
Синопсис
Еден стар крал можел да биде излечен само со златни јаболка од далечна земја. Неговите три сина тргнале да ги најдат, разделувајќи се по својот пат на една раскрсница. Најмладиот син пронашол куќа во шума, каде што еден старец го пречекал како кралски син и му рекол да го остави својот коњ во шталата и да земе за јаде. По оброкот, тој го прашал човекоткако знаел дека е кралски син, а човекот одговорил дека тој знае многу работи, вклучувајќи го и она што принцот го праевел. Тој му рекол на принцот дека ќе мора да преноќи таму истата ноќ, иако многу змии и жаби ќе ползеле по него, а ако се помрдне, тој самиот ќе се претвори во една.
Кај третиот брат, кој бил уште погрд од вториот, му кажал дела мора да оди во замок. Таму, тој треба да им каже на лебедите да го однесат преку езерото до замокот. Замокот бил чуван од џинови, лавови и змејови, но тие ќе спиеле, па затоа мора да оди во 1 часот и да се врати до два. Тој би морал да премине низ некои големи простории, да се симне во кујната, а потоа да излезе во градината. И токму таму мора да ги набере јаболката. Ќе мора да се врати на истиот начин, а додека си оди, никогаш да не геда наназад затоа што ќе го гонат се додека не пристигне до куќата на старецот.
Тој си легнал и овој пат братот го уверил дека ништо нема да го вознемирува и како што рекол, ништо го. Утредента старецот го предупредил да не се задржува заради убава жена.
Пристигнал до замокот и покрај лебедите таму видел убава жена. Го заменил својот гартер, златен часовник и џебно марамче за нејзините и ја бакнал. Откако ги добил јаболката морал да побегне со сета брзина, бидејќи тој еден час наскоро изминувал, но успеал да избега.
Старецот го однел до еден бунар и инсистирал принцот да му ја отсече главата на старецот и да ја фрли во бунарот. Ова го претворило во млад, убав човек, а неговата куќата во палата. Кај вториот брат добил нов кревет, без змии или пак жаби, и исто така му ја отсекол главата, истото се случило и со првиот.
Принцот повторно се сретнал со своите браќа. Тие му ги украле јаболките, а на нивно место ставиле други и продолжиле пред него. Кога пристигнал дома, неговите јаболка не биле добри како оние на брат му, па затоа татко му мислел дека се затруени и му наредил на поглаварот да му ја отсече главата. Наместо тоа, поглаварот го оставил во шумата. До него дошла мечка, па се искачил на дрво, но мечката успеала да го наговори да се симне. Мечката го однела до некои шатори, каде го пречекале и натерале да се пресоблече во убав млад човек, Џубал. Тој останал со нив и бил среќен, иако некаде го изгубил својот златен часовник. Еден ден, го забележал на дрвото каде што се качил за да се скрие од мечката и затоа се качил за повторно да го земе.
Во меѓувреме, принцезата, која сфатила дека еден од синовите на кралот бил таму, тргнала со војска. Кога стигнала до кралот, барала да ги види неговите синови. Кога дошол најстариот, тој кажал дека бил во нејзиниот замок, но кога таа го фрлила марамчето и тој одел преку него, си ја скршил ногата; потоа вториот брат го кажал истото, но и тој си ја скршил ногата одејки по марамчето. Таа сакала да знае дали кралот има уште синови; кралот ја испратил кај поглаварот, кој признал дека не го убил принцот. Кралот рекол дека мора да го пронајде неговиот син за да го спаси негивиот живот. Го пронашле Џубал, кој покажал на дрвото каде што бил принцот, и му рекле на принцот дека е потребно да се врати затоа што го бара една госпоѓа и така го однеле Џубал со себе. Тој не си ја искршил ногата одејќи преку марамчето, па така принцезата знаеше дека тој е принцот, затоа се венчаа и вратија назад во нејзиниот замок.
Вид на приказна
Оваа бајка се класифицира во меѓународниот Арне-Томпсон-Утеровиот индекс како вид АТУ 551, „Синовите во потрага по прекрасен лек за нивниот татко“ или „Вода на животот“. Во овој вид на бајка се зборува за крал кој умира или ослепува и ги испраќа неговите три сина да го најдат единственото нешто кое би можело да го излечи.
Мотивите
Џејкобс забележал дека чест мотив е кралот и неговите три сина и дека ликот налик на Заспаната убавица се наоѓа во Перо.
Во неколку варијанти, предметот кој можел да го излечи кралот (волшебна вода, маѓична птица или магични плодови) припаѓа на непозната принцеза или самовила во некое далечно кралство. На крајот од бајката, девицата од бајката или пак принцезата патува со својата војска или морнарица во кралството на принцот сакајќи  да го најде човекот кој и ја украл маѓепсаната птица или магичната вода.
Варијанти
Грум објавил и друга велшко-ромска варијанта со наслов (исто како) („Шишето со црна вода“), каде што златните јаболка се заменети со титуларното шише исполнето црна вода како кралскиот лек. Приказната на крајот била објавена во списанието на Gypsy Lore Society, од збирката на Џон Сампсон. Во оваа приказна, која е насловена како („Шише со црна вода“), еден крал е болен и ги испраќа своите тројца синови по шишето црна вода, како единствениот лек. Двајцата постари браќа го пуштиле најмладиот Џек, самиот да тргне во потрага. Еден старец го носи Џек и го насочува кон езерото, каде што треба да му заповеда на лебед да го однесе преку вода. Внатре во замокот сите спиеле, а Џек лежел во кревет со принцезата. И ги украл двата гартери и шишето со црна вода и си заминал. Џек се сретнал со своите браќа и им го подарува шишето. Додека тој одмарал, неговите браќа го замениле шишето со колба исполнета со друга течност. Кога Џек и неговите браќа се вратиле кај нивниот татко, постарите браќа ја преземале заслугата за делото, а Џек бил протеран од кралството затоа што не успеал во својата потрагата. Џек живеел во шумата, а неговата брада станувала се подолга со текот на времето. Принцезата ги посетила таткото на Џек и неговите браќа за да открие кој и го украл шишето со црна вода. Таа го препознала Џек како одгорвниот се делото и се венча со него. Вилијам Реџиналд Халидеј, во своето мислење на приказната, ја поврзал приказната со германската приказна („Водата на животот“), збирка од браќата Грим.
Прилагодувања
Англискиот романсиер Алан Гарнер ја прилагодил приказната како Замокот на Мелвалес, во неговата книга Алан Гарнерова книга со британски бајки. Неговата верзија ги именува принцовите Оливер, Валентин и Џек.
Цундровец
Цундровец (словенечки: Cundrovec) — населба во Општина Брежице во источна Словенија. Областа е дел од историскиот регион Штаерска. Населбата сега е вклучена во Посавскиот статистички регион.
Стадион Ал Тумама
Стадион Ал Тумама (арапски: ملعب الثمامة, транскрипција: Малеб ет-Тумама) — фудбалски стадион во Доха, Катар, наменет да се користи за натпревари на Светско првенство во фудбал на ФИФА 2022, кое започнало на 20 ноември 2022 година.
Историја
Отворањето на стадионот се одржало на 22 октомври 2021 година, по повод финалето на Купот на Емирот на Катар.
682 Агара
682 Агара се претпоставува дека е евномски астероид. Неговите спектрални одлики се непознати. Наречен е по Агара, робинка на Авраам во Стариот завет.
000682-asteroid shape model (682) Hagar.png
Рена
Рена (Rehna) — град во округот Северозападен Мекленбург, во сојузната покраина Мекленбург-Западна Померанија, Германија. Се наоѓа 26 километри југоисточно од Либек и 28 километри северозападно од Шверин. Градот претставува административно седиште на истоимената општинска заедница.
Злестински манастир
Злестински манастир — новоизграден манастир во близина на селото Злести, во областа Дебрца. Манастирот е подигнат покрај археолошкото наоѓалиште Св. Богородица Пречиста, каде е откриена средновековна црква на темели од старохристијанска базилика, за која се верува дека била изградена во времето на светите Климент и Наум.
Градби во манастирот
Во рамките на манастирот се наоѓаат манастирската црква „Рождество на Пресвета Богородица“, камбанаријата, конаците, како и значајното археолошко наоѓалиште Св. Богородица Пречиста, по кого е именувана и новоизградената црква, со што со изградбата на манастирот се продолжила низата на постоење на христијански храмови на ридот над селото Злести.
Црква „Рождество на Пресвета Богородица“
Црквата „Рождество на Пресвета Богородица“ е главната манастирска црква во целиот комплекс, по која е и наречен целиот манастир. Црквата започнала да се гради во 2000 година по проект на Драган Танески. Целосно била завршена во 2009 година, кога била осветена од страна на митрополитот дебарско-кичевски г. Тимотеј.
„Св. Богородица Пречиста
Св. Богородица Пречиста (понекогаш спомнувано и како Раштани) претставува старохристијанска базилика и средновековна црква со некропола, чиишто остатоци и рушевини од ѕидините се наоѓаат во наоѓалиштето „Раштани“, во непосредна близина на селото Злести, 30 километри северно од градот Охрид.
Средновековната црква во наоѓалиштето изградена на темели на старохристијанска базилика се верува дека била подигната за време на животот и делото на светите Климент и Наум.
Матео Беретини
Матео Беретини (роден на 12 април 1996 г.) — италијански професионален тенисер.
Негово највисоко место според рангирањето на Асоцијацијата на тениските професионалци (АТП) е 6. место кое го достигнал во јануари 2022 година. Беретини има освоено пет АТП титули во поединечна конкуренција и две во двојки. Првата титула во кариерата, Беретини ја освоил на Отвореното првенство на Швајцарија во Гштад во 2018 година. Во 2021 година, Беретини ја освоил првата титула од серијата АТП 500 на турнирот Квинс Клуб во Лондон и стигнал до своето прво АТП Мастерс 1000 финале на мастерсот во Мадрид. Негов најдобар резултат на гренд слем турнирите е финале на Вимблдон 2021 и полуфинале на Отвореното првенство на САД 2019 и Отвореното првенство на Австралија 2022.
Беретини практикува агресивен стил на игра на сите видови подлоги и тој е познат по неговите силни форхенди и сервиси. Негово примарно оружје претставува неговиот форхенд, кој се смета за еден од најдобрите во тенисот. Неговите сервиси се силни и достигнуваат брзина до 235 км/ч.
2013–2015: Почетоци
Својот прв натпревар во главен жреб на ИТФ турнејата, Беретини го одиграл на ИТФ турнир во Апијано, каде што загубил од Виктор Галовиќ.
На 18 март 2015 година, тој ја остварил својата прва победа на ИТФ турнејата на ИТФ турнир во Анталија, победувајќи го Мики Јанковиќ во два сета. Една недела подоцна, исто така во Анталија, тој ја освоил првата ИТФ титула во кариерата, во двојки, заедно со Филипо Балди. Како резултат на овие победи, тој на 6 април за прв пат бил рангиран на АТП листата, и тоа на 1674. место во поединечна конкуренција и на 1156. место во двојки.
На 5 мај 2015 година, Беретини преку квалификации успеал да се квалификува во главниот жреб на челниџер турнир во Рим, и да ја забележи првата победа на ова ниво, победувајќи го Јан Мертл во два сета. Во второто коло тој бил поразен од Кајл Едмунд.
Првата ИТФ титула, Беретини ја освоил на 11 октомври, на турнирот во Санта Маргарита ди Пула, победувајќи го Андреа Басо во финалето. Еден ден претходно, тој ја освоил титулата во двојки, заедно со Андреа Пелегрино. Тој ја завршил 2015 година на 525. место на АТП листата.
2016: Челинџер финале
Поради повреда на левото колено, Беретини бил принуден да остане надвор од терените од февруари до септември. По враќањето на терените во септември, тој освоил титула во двојки на ИТФ турнир во Трст, заедно со Јакопо Стефанини. Една недела подоцна, на ИТФ турнир во Реџо Емилија, тој стигнал до финалето во поединечна конкуренција, но бил приморан да го предаде натпреварот против Стефано Траваља. Тој исто така ја освоил титулата во двојки на турнирот, повторно со Јакопо Стефанини.
Во ноември, Беретини добил валјд карта за учество на челинџер турнирот во Андрија. Тој во четвртфиналето забележал победа во два сета над поранешниот светски бр. 5, Томи Робредо, а во полуфиналето бил подобар од Егор Герасимов. Во своето прво челинџер финале во кариерата, Беретини бил поразен во три сета од четвртиот носител, Лука Вани. Тој ја завршил 2016 година на 435. место на АТП листата.
2017: АТП деби во главен жреб
Беретини ја започнал 2017 година со титула на ИТФ турнир во Оберентфелден, Швајцарија. Тој добил валјд карта за учество на челинџер турнирот во Бергамо, каде што стигнал до четвртфиналето во кое бил поразен од Андреј Голубев. Во март, Беретини преку квалификации стигнал до финалето на челинџер турнирот во Шенџен, Кина, каде што бил поразен во два тај-брејк сета од Томас Фабијано. Тој повторно добил валјд карта за учество на челинџер турнир, и тоа во Франкавиља ал Маре, но турнирот го завршил со пораз во четвртфиналето од Марко Чекинато.
Беретини своето АТП деби во главен жреб го имал на мастерс турнирот во Рим со помош на вајлд карта која ја обезбедил на предквалификацискиот турнир. Тој бил поразен од Фабио Фоњини во првото коло. Во јули, Беретини успеал да ја освои првата челинџер титула во кариерата, во Сан Бенедето, победувајќи го Ласло Ѓере во финалето. Тој не загубил ниту еден сет на турнирот. Еден месец подоцна, тој се пласирал во финалето на челинџер турнирот во Порторож, во кое бил поразен во три сета од третиот носител, Сергиј Стаховски.
Одличните резултати на челинџер турнирите му обезбедиле на Беретини место во квалификациите на Отвореното првенство на САД, каде што тој бил назначен за 28. носител. Тој ги започнал квалификациите со победа во првото коло над Марсело Аревало, но во второто коло бил поразен од Стефанос Циципас во три изедначени тај-брејк сета. Во септември, Беретини се пласирал во четвртото челинџер финале во сезоната, во Истанбул, но во финалето бил поразен во три сета од првиот носител, Малек Џазири. Тој ја завршил 2017 година на 135. место на АТП листата.
2018: Прва АТП титула
Беретини ја започнал сезоната на Отвореното првенство на Катар, каде преку квалификациите успеал да влезе во главниот жреб. Тој во првото коло ја остварил првата победа во кариерата на АТП турнејата, над Виктор Троицки, но во второто коло бил поразен од Петер Гојовчук. На Отвореното првенство на Австралија, Беретини бил поразен во третото квалификациско коло од Денис Кудла, но влегол во главниот жреб како замена, за негов прв настап на гренд слем турнир во главен жреб. Сепак, во првото коло тој бил поразен од Адријан Манарино.
Во средината на февруари, како прв носител, Беретини успеал да ја освои титулата на челинџер турнирот во Бергамо, победувајќи го сонародникот Стефано Наполитано во финалето. На мастерсот во Индијан Велс, тој не ги поминал квалификациите, но сепак влегол во главниот жреб како замена и бил поразен во првото коло од Данил Медведев и покрај тоа што го освоил првиот сет. Една недела подоцна, тој стигнал до финалето на челинџер турнирот во Ирвинг, САД, во кое бил поразен од Михаил Кукушкин во три сета.
Сезоната на земјена подлога, Беретини ја започнал со пласман во главниот жреб преку квалификации на Отвореното првенство на Унгарија, каде што во првото коло бил подобар од Атила Балаш, но во второто коло бил поразен од Аљаш Бедене. Тој добил вајлд карта за учество во главниот жреб на мастерс турнирот во Рим, и го започнал турнирот со победа над Френсис Тиафо. Во второто коло Беретини бил поразен од Александар Зверев. На Отвореното првенство на Франција, благодарение на својот АТП ранкинг, Беретини за прв пат започнал гренд слем турнир од главниот жреб. Тој го започнал турнирот со победа над Оскар Оте, а во второто коло забележал победа над Ернест Гулбис. Во третото коло тој бил поразен од финалистот Доминик Тим.
Беретини успеал да ја забележи својата прва победа во кариерата на Вимблдон, победувајќи го Џек Сок во првото коло во пет сета. Во второто коло тој бил поразен во три сета од Жил Симон. На Отвореното првенство на Швајцарија во Гштад, Беретини ја освоил првата АТП титула во кариерата, победувајќи го вториот носител, Роберто Баутиста-Ахут во финалето. На турнирот, тој ја освоил и својата прва АТП титула во двојки, заедно со Даниеле Брачиали. Една недела подоцна, на Отвореното првенство на Австрија во Кицбил, тој остварил победи во првите две кола над Жил Симон и Алберт Раду, но во четвртфиналето бил поразен од Николас Џари. На Отвореното првенство на САД, Беретини доживеал пораз од Денис Кудла уште во првото коло. Беретини ја завршил сезоната со пораз во првото коло на Купот на Кремаљ во Москва од Лукаш Росол. Тој ја завршил 2018 година на 54. место на АТП листата.
2019: Прво гренд слем полуфинале и пласман во топ 10
На Отвореното првенство на Унгарија, Беретини ја освоил втората АТП титула во кариерата, победувајќи го Филип Крајиновиќ во финалето во три сета. Тој ја продолжил добрата форма следната недела, пласирајќи се во финалето на турнирот во Минхен. Таму, неговата серија од девет последователни победи била прекината од Кристијан Гарин, кој успеал да го освои третиот одлучувачки сет во тај-брејк. На мастерсот во Рим, Беретини ја забележал првата победа над играч од најдобрите 5, победувајќи го Александар Зверев во второто коло. Сепак, во третото коло тој бил поразен од Диего Швартцман. На Отвореното првенство на Франција, Беретини во првото коло бил подобар од Пабло Андухар, но во второто коло бил поразен од Каспер Руд.
Добрите резултати Беретини ги префрлил на тревна подлога, освојувајќи ја третата АТП титула во кариерата во Штутгарт против Феликс Оже-Алијасим во финалето. Тој не загубил ниту еден гем на свој сервис на турнирот, со што станал само петтиот играч по 1999 година кој тоа го направил на два турнири (првиот пат во Гштад во 2018 година). Следната недела, на турнирот во Хале, Беретини се пласирал во своето прво АТП 500 полуфинале, во кое бил поразен од Давид Гофан. По овој турнир, Беретини за прв пат влегол во најдобрите 20 на АТП листата. На Вимблдон, Беретини за прв пат се пласирал во четврто коло на гренд слем турнир, победувајќи го Диего Швартцман во пет сета. Тој потоа загубил од осумкратниот победник, Роџер Федерер за само 74 минути. Откако му честитал за победата, Беретини на шега го прашал Федерер, „Ти благодарам за тениската лекција, колку ти должам?“
Беретини го откажал учеството на следните два турнири, во Гштад и Монтреал, наведувајќи повреда на глужд. На Отвореното првенство на САД, и покрај кратките подготовки, Беретини стигнал до свото прво гренд слем четвртфинале победувајќи го Андреј Рубљов во четвртото коло. Во четвртфиналето тој го победил Гаел Монфис во пет сета, станувајќи првиот италијанец кој стигнал до полуфиналето во Њујорк по 1977 година. Низата победи на Беретини била прекината од Рафаел Надал во три сета, кој подоцна успеал да ја освои титулата во финалето.
На мастерсот во Шангај, Беретини стигнал до своето прво АТП Мастерс 1000 полуфинале во кариерата. Тој забележал победи над Роберто Баутиста-Ахут и Доминик Тим, но во полуфиналето бил поразен од Александар Зверев. На следниот турнир, во Виена, тој забележал победи над Григор Димитров и Андреј Рубљов, но во полуфиналето бил поразен од Доминик Тим. Овие успеси му го донеле на Беретини пласманот во најдобрите 10 на АТП листата. Како светски играч бр. 8, Беретини го заземал последното достапно место за АТП Мастерс финалето во Лондон. Таму, тој ги загубил натпреварите од групната фаза против Новак Ѓоковиќ и Роџер Федерер, но успеал да оствари победа над Доминик Тим, со што станал првиот италијанец со победа на овој турнир.
2020: Пандемија од КОВИД-19, послаби резултати
По откажувањето од АТП Купот поради повреда, на Отвореното првенство на Австралија, Беретини доживеал ран пораз уште во второто коло од Тенис Сандгрен. Во март, поради пандемијата од КОВИД-19, АТП туренејата била откажана сè до август. По нејзиното продолжувањето, на Синсинати мастерсот одржан во Њујорк, Беретини бил поразен во третото коло од Рајли Опелка.
На Отвореното првенство на САД, Беретини бил назначен за шести носител. Во првите три натпревари тој забележал редоследно победи над Соеда Го, Уго Умбер и Каспер Руд без да загуби ниту еден сет. Во четвртото коло Беретини бил поразен од Андреј Рубљов во четири сета, кој му се реванширал за поразот во четвртото коло претходната година.
Беретини за прв пат во кариерата стигнал до четвртфиналето на мастерсот во Рим, каде бил поразен од Каспер Руд. На Отвореното првенство на Франција, Беретини бил изненадувачки поразен во третото коло од квалификантот Даниел Алтмајер. И покрај слабите резултати во сезоната, Беретини завршил втора година по ред во најдобрите 10 на АТП листата.
Стил на игра
Беретини е агресивеч играч кој подеднакво добро игра на сите видови подлоги, познат по неговите силни форхенди и сервиси. Неговен главен адут во играта е неговиот форхенд, познат по брзината, вртежите и длабочината. Тој исто така поседува силен сервис, кој достигнува брзина до 235 км/ч. Стилот на игра на Беретини се одликува со играње на брзи поени, удирајќи неодбранливи удари со агресивна игра со што врши притисок на противниците. Транзицијата од одбрана во напад и играта на мрежа се исто така составен дел на неговата игра, а исто така тој е познат и по сервис-волеј играта. Неговата агресивна игра со силни сервиси и форхенд удари довела до тоа многумина да го споредуваат со Фернандо Гонзалес и Хуан Мартин дел Потро.
И покрај тоа што има послаб и помалку постојан дворачен бекхенд, Беретини поседува силен бекхенд слајс удар, со кој ја неутрализира агресивноста на неговите противници и го држи топчето ниско во текот на поените. Овој удар му овозможува извлекување на форхенд. Тој добро ги прикрива неговите дропшот удари, кои често резултираат со негов пристап кон мрежата.
Слабости во играта на Беретини се неговата одбранбена игра и непостојаноста. Тој најчесто се соочува со проблем кога е ставен под притисок од страна на неговите противници и кога е принуден да се брани со трчање по теренот, особено кога е нападнат на бекхенд страната.
Ватерполо на Летните олимписки игри
Ватерполо на Летните олимписки игри — спортска дисциплина која на Летните олимписки игри била воведена на Летните олимписки игри кои се одржале во Париз во 1900 година, додека дисциплината ватерполо за жени била воведена на Летните олимписки игри кои се одржале во Сиднеј во 2000 година.
Најуспешна репрезентација во ватерполо е Унгарија, која има освоено 9 златни медали, 3 сребрени и 3 бронзени медали.
Освојувачи на златен медал
(1) Натпревар за 3. Место не се одиграл
(2) Демонстративен турнир
(3) Натпреварот не е одигран
(4) Финалниот турнир се играл во групи по лигашки систем
Јулес
Јулес или Јулестунтури (фински: Ylläs или Yllästunturi) е 718 метри висок ридест предел во општина Колари во Лапонија, Финска. Постојат две села во близина на Јулес: Екесломполо на северната страна и Јулесјерви на јужната. Тие се поврзани со пат долг 11 километри, околу ридот. Двете села остваруваат голем дел од своите приходи од туризмот.
Во областа Јулес постојат:
Други ридести области во близина се:
Најблиската железничка станица е во Колари, а најблискиот аеродром е во Китила.
Јулес беше домаќин на тринаесеттите Зимски олимписки игри 1995.
Јулес е, исто така, популарно туристичко одредиште во текот на летните месеци со активности како пешачење, велосипедизам, риболов и кајакарство, сите достапни за посетителите да уживаат. Гондолата е отворена во текот на летната сезона, што прави лесно да се достигне врвот на ридот и да се ужива во глетката.
Богдашна Глава (Прждево)
Богдашна Глава — археолошко наоѓалиште во близина на селото Прждево. Наоѓалиштето е сместено 2 км североисточно од селото, на висок рид со зарамнет дел коешто има правоаголен облик. Претставува градиште од железно време и во него се среќаваат фрагменти од керамички садови, рачно изработени и со груба фактура.
Кипријан Цариградски
Кипријан (? - 1700) — духовник и вселенски патријарх од 1707 до 1709 и 1713 до 1714 г.
Бил кесариски мистрополит. На 25 октомври 1707 г. е избран за вселенски патријарх, наследувајќи го Неофит V.
Бил гласен поборник за строг живот меѓу свештенството, но ова предизвикало незадоволство кое довело до негово симнување во мај 1709 г. и прогонство во Ватопедскиот манастир на Света Гора.
Во ноември 1713 г. е вратен на престолот, кога патријархот Кирил IV одбил да се плаќаат поголеми давачки за Високата порта и си дал оставка. Бидејќи ни Кипријан не успеал да даде 25.000 гроша, и тој си дал оставка на 28 февруари 1714 г.
Шехзаде Абдула (син на Сулејман I)
Шехзаде Абдула (Şehzade Abdullah; роден во во  – починал во  година во ) — отомански принц, син на султанот Сулејман I. Општо е прифатено дека тој е син на Хурем султан бидејќи Сулејман и Хурем биле во моногамна врска до моментот на неговото раѓање.
Абдула е роден во 1523 година во Топкапи-сарај, Цариград, Отоманско Царство и починал на тригодишна возраст поради болест во 1525 годин. Бидејќи неговата мајка била Хурем Султан, тој веројатно би бил близнак на Михримах султан со оглед на тоа што нивното раѓање се случило во истата година.
Андрес де Санта Круз
Андрес де Санта Круз и Калахумана (Шпански: Andrés de Santa Cruz y Calahumana) бил боливиски генерал и политичар кој служел како привремен претседател на Перу во 1827 година, привремен претседател на Перу од 1836 до 1838 година и 6-ти претседател на Боливија од 1829 до 1839 година. Тој, исто така, служел како Врховен Заштитник на краткотрајната Перуанско-боливиската Конфедерација од 1836 до 1839 година, политички ентитет создаден главно од неговите лични напори.
Перуанско-боливиска Конфедерација
Како претседател на Боливија, Санта Круз поттикна неколку неуспешни заговори за постигнување политичка унија со Перу, искористувајќи ги хроничните политички немири во таа земја. Неговата најдобра можност се појавила во 1835 година кога перуанскиот претседател Луис Хосе де Орбегосо побарал негова помош во борбата против бунтовничката војска на Фелипе Сантијаго Салавери. Санта Круз го поразил перуанскиот каудило Агустин Гамара во битката кај Јанакоча (13 август 1835 година) и Салавери во битката кај Учумајо (4 февруари 1836 година), по што тој го натерал Салавери кратко да биде погубен.
На поттик на Санта Круз, конгресот на јужните департмани на Перу ( Арекипа, Ајакучо, Куско и Пуно ) се собра во Сикуани и го прогласи формирањето на Република Јужен Перу (17 март 1836 година). Слично собрание во Хуаура на северните департмани ( Амазонас, Јунин, Ла Либертад и Лима ) ја основало Република Северен Перу (11 август 1836 година). И двајцата го признаа Санта Круз како Врховен заштитник со широки овластувања, што му овозможи да ја создаде Перуанско-боливиската Конфедерација на 28 октомври 1836 година. Тој ги повика во градот Такна претставниците на двата законодавни тела заедно со оние од Боливискиот конгрес собран во Тапакари за да го утврдат Уставот на новата држава. Под негово водство, тие потпишаа пакт на 1 мај 1837 година, со кој беше именуван за Врховен заштитник за период од десет години. Инвестиран со значителни овластувања, Санта Круз се трудеше да го воспостави во Перу истиот тип на авторитарен поредок што го наметна во Боливија. Тој издаде Граѓански законик, Кривичен законик, Трговска регулатива, Царинска регулатива и ги реорганизираше постапките за наплата на даноците што овозможува зголемување на државните приходи, а истовремено ограничување на расходите. Конфедерацијата создаде отпор меѓу неколку групи во двете земји, кои негодуваа на разводнувањето на националните идентитети. Значаен број перуански политичари кои се противат на идејата за Конфедерација побегнаа во Чиле, каде што добија поддршка од моќниот министер Диего Порталес. Заедно тие собраа воена експедиција против Санта Круз, предводена од адмиралот Мануел Бланко Енкалада, но тие беа опколени од Санта Круз и мораа да се предадат со Договорот од Паукарпата, потпишан на 17 ноември 1837 година. Чилеанската влада организираше втора експедиција, која го порази Врховниот заштитник во битката кај Јунгај (20 јануари 1839 година) и принуди да се распушти Конфедерацијата.
Подоцни години
Откако поднесе оставка од својата функција како Врховен заштитник (20 февруари 1839 година), Санта Круз побегна во Еквадор од каде што неуспешно планираше да ја врати власта. На 13 октомври 1843 година, тој се симнал во Камаронес во перуанската провинција Тарапака, но бил заробен додека се обидувал да стигне до Боливија. Доставен до чилеанската влада, тој бил затворен во Чилан од 1844 до 1846 година кога бил ослободен. Тој бил именуван за амбасадор во неколку европски земји од Мануел Белзу (1848–55), а потоа се кандидирал за претседател на Боливија, но бил поразен од генералот Хорхе Кордова. Откако престојувал извесно време во Аргентина, се вратил во Франција каде го живеел остатокот од својот живот во Версај. Починал во Бовоар, во близина на Нант на 25 септември 1865 година. Тој бил погребан на гробиштата Нотр-Дам, Версај, Франција. Сто години подоцна, во 1965 година, посмртните останки на стариот маршал беа вратени од Франција од тогашната воена влада и повторно церемонијално погребани во катедралата базилика на Пресвета Богородица на мирот, Ла Паз покрај Претседателската палата во Боливија.
Рожца
Рожца (во постарите извори исто така Рожчица; Rožca, Rosenbachsattel) ― планински превој на надморска височина од 1587 метри, над западниот дел на Караванките. Седлото се наоѓа помеѓу Хрушки Врв (Hruški vrh) и планината Клек, и се наоѓа на границата помеѓу Словенија и Австрија, над градот Јесенице. Неговите падини служат како пасишта за овци.
Искушеник
Искушеник —  поим кој се користи во религијата за да се опише лице кое се спрема да се замонаши и кое е подложено на некој вид проверка за да се види дали е способен за монашки живот.
Зборот потекнува од глаголот искушува, бидејќи во тој период поединецот се искушува дали може и дали цврсто сака да му го посвети животот на Бога, односно да остане во манастирот до крајот на својот живот, што, според црковното разбирање, претставува само крај на неговиот земен живот. Времетраењето искушеништво зависи исклучиво од субјективната проценка на игуменот на манастирот, кој, според црковното разбирање, треба да види дали некој е достоен да го добие монашкиот чин. Кога игуменот ќе донесе таква одлука, се повикува владиката, кој потоа свечено го ракополага дотогашниот искушеник, кој станува рамноправен член на манастирската заедница.
Недепозитни извори на средства
Недепозитните извори на средства (англиски: Non-Deposit Sources of Funds) се дополнителни извори на средства за финансирање на банката, покрај депозитните извори на средства и се особено потребни за комплетирање на финансискиот потенцијал на банката. Иако најголем дел од изворите на финансирање се однесуваат на депозитите, недепозитните извори на финансирање заземаат сè поголем замав, почнувајќи од 1970-тите. Овие извори на финансирање се однесуваат на позајмиците што банките ги земаат на домашниот меѓубанкарски пазар, на меѓународниот пазар на евровалутни депозити и на издавањето на краткорочни и долгорочни хартии од вредност.
Значење на недепозитните извори на средства
Банките ќе посегнат по дополнителни извори на средства во зависност од побарувачката за кредити. Постои непишано правило кое вели дека колку е банката поголема, толку повеќе ќе користи недепозитни извори на средства, првенствено поради поголемата кредитна способност, како и можноста за добивање поевтини средства и способноста полесно да се покрие преземениот ризик. Кај малите банки со помал рејтинг, овој начин на задолжување е многу поскап, па затоа и многу поретко го применуваат.
Недепозитните обврски се помали од депозитите и во споредба со депозитите, недепозитните обврски претставуваат нестабилен извор на средства, затоа што тие се многу осетливи на промените на пазарните каматни стапки. Освен тоа, при најмали знаци на појава на финансиски проблеми, банката за многу кусо време ја губи можноста да позајмува на финансиските пазари. Од друга страна, една од причините за сè поголемиот процент на банкарско кредитирање од недепозитни извори на средства е тоа што овие извори на средства не бараат одржување на задолжителна резерва, што воедно ја намалува цената на ваквиот метод на финансирање. Овој начин на финансирање е и многу краток, може да трае и во рок од неколку минути, а средствата и се веднаш префрлени на банката на која и се потребни.
Иако нивното процентуално учество е помало во споредба со она на депозитите, тие имаат големо значење во работењето на банката. Тие имаат сè поголемо значење во раководењето со ликвидноста и во раководењето со ризикот на каматните стапки - активности познати под поимот управување со обврските. Доколку банката се соочува со привремени ликвидносни проблеми, таа може многу лесно да обезбеди дополнителна ликвидност преку позајмување на пазарот на пари. Иста така, доколку се соочува со преголема ликвидност, слободните парични средства, таа може да ги инвестира во инструмените на пазарот на пари] Недепозитните извори и овозможуваат на банката и да ја менува својата изложеност на ризикот на каматните стапки, односно овие извори на финансирање се погодни за зголемување или намалување на каматноосетливиот јаз.
Избор меѓу одделни недепозитни извори на средства
Побарувачката на банката за недепозитни извори се јавува како разлика меѓу проектираниот износ на нови кредитни барања и предвидениот прилив на парични средства од депозити. Изборот меѓу одделни недепозитни извори зависи од повеќе фактори. Банката најпрвин ќе треба да ги спореди трошоците на одделни недепозитни извори, при што таа треба да ги земе предвид не само каматните стапки, туку и другите трошоци (оперативни трошоци, општи трошоци, трошоци за реклама, административни трошоци, брокерски провизии итн.). При останати непроменети услови банката ќе позајми од најевтиниот извор. Покрај цената, банката треба да води сметка и за ризиците поврзани со одделни извори на средства, како на пример променливоста на каматните стапки на одделни извори на средства. Банката треба да води сметка и за состојбата на пазарите на одделни инструменти во смисла на расположливоста на парични средства што се нудат за позајмување. Рочноста на финансиските инструменти игра, исто така, важна улога при изборот на недепозитни извори.
Управување со обврските
Привлечноста на овие извори на финансирање се однесува на нивната голема флексибилност. За разлика од депозитите, кај овие извори на финансирање иницијативата е кај самата банка, таа одлучува кога ќе ги употреби и колкав износ ќе прибере. Ако сака банката брзо да прибере парични средства, доволно е да им понуди на инвеститорите повисока каматна стапка од пазарната. За разлика од нив, кај депозитите одлуките кои зависат од многу фактори, меѓу кои и каматните стапки, се носат од страна на штедачите. Од друга страна, основниот проблем со недепозитните извори е што тие се многу осетливи на промените на каматните стапки. Доколку инвеститорите пронајдат поповолни можности за инвестирање, тие бргу можат да ги повлечат парите од банката и истите да ги вложат во инструменти или пазари што нудат поголеми приноси. Заради високата каматна еластичност, овие извори на средства се многу нестабилни, односно многу лесно можат да се одлеат од банката.
Видови недепозитни извори на средтсва
Постојат три начини за формирање на недепозитни извори на средства за банките:
Позајмување од други институции
Задолжувањето кај други институции опфаќа позајмување од централна банка, домашни банки, странски банки, како и задолжување кај другите институционални инвеститори. Посебно место кај недепозитните извори на средства за банките заземаат изворите до кои банката доаѓа преку задолжување кај други банки. Со овој извор на средства банките доаѓаат до потребниот финансиски капитал за извршување на кредитното работење. Овој тип на извор на средства за банките се одобрени од страна на централната банка или некоја друга голема банка.
Основни видови на меѓубанкарско задолжување се:
Ваков однос постои и помеѓу странски и домашни банки. Освен наведените облици на меѓубанкарски кредити, помеѓу недепозитните извори на средства можат да се вклучат и кредитите коишто банката ги прима од државните единици, трговските друштва, финансиските институции, како домашни, така и странски.
Должнички хартии од вредност
Воведувањето на хартиите од вредност во регулирањето на финансиските текови претставува значајна новост, која треба да овозможи брза и ефикасна циркулација на средствата, брз развој на финансиските заштеди, поголема ликвидност и ефикасна концентрација на средствата. Хартиите од вредност се емитираат директно и индиректно. Директна емисија постои кога емитентите сами издаваат и нудат вредносни хартии, додека индиректна едмисија се одвива преку посредници.
Депозитен сертификат е хартија од вредност со која банките краткорочно ги прибираат потребните средства, со рок од неколку дена, или долгорочно, со рок од неколку години. Депозитните сертификати се емитираат врз основа на депозитите. Заради големата доверба во банките-должници овие инструменти се многу барани на финансиските пазари. За поединечните инвеститори се емитираат со номинална вредност од сто или повеќе долари, а за поголемите институционални инвеститори се емитираат со номинална вреност од 100.000 долари до оние до номинална вредност од повеќе милиони долари. За разлика од стандардните депозити, со депозитните сертификати се брзо и лесно тргува на секундарниот пазар.
Депозитните сертификати се издаваат во мали износи ако се наменети за продажба на физички лица, а во поголеми износи ако потенцијалните купувачи се правни лица. Тие се предмет на тргување и со нив може да се тргува пред нивното доспевање. Тоа е главната причина зошто вложувањето на слободните парични средства во депозитни сертификати има предност пред орочувањето во банките. Сопственикот на орочениот депозит не може да располага со тие средства пред нивното доспевање, или доколку се повлечат пред време, следуваат одредени казни, примена на каматните стапки на депозитите по видување к,ои се многу пониски итн.
Благајничкиот запис е краткорочна хартија од вредност со рок на доспевање до една година. Должнички е инструмент, за одржување на ликвидноста. Се смета за неризичен инструмент со голема сигурност. Се продава со дисконт, така што цената при продажбата му е пониска од номиналната вредност, а при доспевањето се исплаќа номиналната вредност. Ретко се продаваат и со каматни купони. Нив ги издава Народна банка на Република Македонија.